ai4bharat/Pralekha huggingface dataset:
பிரதமர் அலுவலகம்
மருத்துவப் படிப்புகளில் இதர பிற்படுத்தப்பட்ட வகுப்பினர் மற்றும் பொருளாதார ரீதியில் நலிவடைந்த பிரிவினருக்கு இட ஒதுக்கீடு வழங்கும் அரசின் முடிவிற்கு பிரதமர் பாராட்டு
நடப்பு கல்வியாண்டு முதல் மருத்துவ/ பல்மருத்துவ இளங்கலை மற்றும் முதுகலை படிப்புகளுக்கு அகில இந்திய ஒதுக்கீட்டு திட்டத்தில் இதர பிற்படுத்தப்பட்ட வகுப்பினருக்கு 27%, பொருளாதார ரீதியில் பின்தங்கியுள்ள பிரிவினருக்கு 10% இட ஒதுக்கீடு வழங்கும் அரசின் மைல்கல் முடிவை பிரதமர் திரு நரேந்திர மோடி பாராட்டியுள்ளார்.
தொடர் சுட்டுரைச் செய்திகளில் பிரதமர் தெரிவித்திருப்பதாவது:
“நடப்பு கல்வியாண்டு முதல் மருத்துவ/ பல் மருத்துவ இளங்கலை மற்றும் முதுகலை படிப்புகளுக்கு அகில இந்திய ஒதுக்கீட்டு திட்டத்தில் இதர பிற்படுத்தப்பட்ட வகுப்பினருக்கு 27%, பொருளாதார ரீதியில் பின்தங்கியுள்ள பிரிவினருக்கு 10% இட ஒதுக்கீடு வழங்கும் மைல்கல் முடிவை நமது அரசு எடுத்துள்ளது.
ஆயிரக்கணக்கான இளைஞர்கள் ஆண்டுதோறும் சிறந்த வாய்ப்புகளைப் பெறவும், நம் நாட்டில் சமூக நீதிக்கான புதிய முன்னுதாரணத்தை உருவாக்கவும் இது பெருமளவு உதவிகரமாக இருக்கும்.”
ரெயில்வே அமைச்சகம்
161 டேங்கர்களில் 2511 மெட்ரிக் டன்னுக்கும் அதிகமான திரவ மருத்துவ பிராணவாயுவை பல்வேறு மாநிலங்களுக்கு ஆக்சிஜன் எக்ஸ்பிரஸ்கள் விநியோகித்தன
அனைத்து சவால்களையும் வெற்றிகரமாக சந்தித்து நாட்டின் பல்வேறு மாநிலங்களுக்கு திரவ மருத்துவ ஆக்சிஜனை இந்திய ரயில்வே தொடர்ந்து கொண்டு சேர்த்து வருகிறது.
இது வரை சுமார் 2511 மெட்ரிக் டன் திரவ மருத்துவ ஆக்சிஜனை 161 டேங்கர்களில் நாடு முழுவதும் உள்ள பல்வேறு மாநிலங்களுக்கு இந்திய ரயில்வே கொண்டு சேர்த்துள்ளது.
40 ஆக்சிஜன் எக்ஸ்பிரஸ்கள் தங்களது பயணத்தை நிறைவு செய்துள்ள நிலையில், தேவையுள்ள மாநிலங்களுக்கு திரவ மருத்துவ ஆக்சிஜனை மிகவும் குறைந்த கால அவகாசத்தில் கொண்டு சேர்ப்பதை இந்திய ரயில்வே தனது நோக்கமாகக் கொண்டுள்ளது.
இது வரை 2511 மெட்ரிக் டன்னுக்கும் அதிகமான திரவ மருத்துவ ஆக்சிஜனை பல்வேறு மாநிலங்களுக்கு இந்திய ரயில்வே கொண்டு சேர்த்துள்ளது- மகாராஷ்டிரா , உத்தரப் பிரதேசம் , மத்தியப் பிரதேசம் , தில்லி , ஹரியானா  மற்றும் தெலங்கானா .
தற்சமயம் 22 டேங்கர்களில் எடுத்து செல்லப்பட்டு கொண்டிருக்கும் 400 டன் திரவ மருத்துவ ஆக்சிஜன், மத்தியப் பிரதேசம், ஹரியானா, ராஜஸ்தான் மற்றும் தில்லியை விரைவில் சென்றடையும். மிகவும் துடிப்பான முறையில் ஆக்சிஜன் விநியோகிக்கப்பட்டு, தகவல்கள் உடனுக்குடன் பதிவேற்றப்படுகின்றன.
கப்பல் போக்குவரத்து அமைச்சகம்
கோவிட்-19 தொற்று நடவடிக்கைகளுக்குப் பின்னர் வர்த்தக வாய்ப்புகள் மீண்டு வருவதற்கான வழி முறைகள் குறித்து கடல்சார் தொழில்துறை பிரதிநிதிகளுடன் ஆலோசித்தார் மன்சுக் மாண்டவியா
மத்திய கப்பல் போக்குவரத்து  துறை இணையமைச்சர் திரு.மன்சுக் மாண்டவியா, இந்திய கடல்சார் தொழில் துறை பிரதி நிதிகளுடன் காணொலி காட்சி மூலம் இன்று கலந்துரையாடினார்.
கோவிட்-19 தொற்று சவாலுக்கு பின்னர் வர்த்தகத்தைத் தொடர்வதற்கான திட்டங்கள் குறித்து ஆலோசித்து அதற்கேற்ப தயாராவதுதான் இந்த கலந்துரையாடலின் முக்கிய நோக்கமாகும். இந்த சிக்கலான நேரத்தில், துறைமுகங்கள் சுமூகமாக செயல்பட கப்பல் போக்குவரத்துறை அமைச்சகம் சரியான நேரத்தில் எடுத்த சாதகமான நடவடிக்கைகளுக்குத் தொழில் துறையினர் பாராட்டு தெரிவித்தனர்.
விநியோகச் சங்கிலித் தொடரில் உள்ள பிரச்னைகளான, சரக்குகள் மற்றும் லாரிகள் இயக்கம் ஆகியவற்றைப் பற்றி குறிப்பிட்ட தொழில்துறையினர், இது தொடர்பாக அரசு தலையிட வேண்டும் என்றனர். மேலும், கடற்கரைப் பகுதிகளுக்கான கப்பல் போக்குவரத்தை அதிகரிக்க வேண்டும் என்றும், சர்வதேச அளவில் கப்பல் கட்டுமானத்தில் இந்தியாவின் பங்கை அதிகரிக்க வேண்டும் என்றும் கேட்டுக்கொண்டனர்.
திரு.மன்சுக் மண்டாவியா தொழில் துறையினருக்கு அளித்த வாக்குறுதியில், ‘‘இந்திய துறைமுகங்கள் வழக்கம்போல் முழுவீச்சில் இயங்க தயாராக இருக்கின்றன என்றும், ஆனால், கோவிட்-19 தொற்றினால் சில சவால்கள் இருக்கின்றன என்றும் கூறினார். ஆனால், அவை கொள்கை முடிவுகள் மூலம் சரிசெய்யப்படும் என்றும், அந்த கொள்கைகள் சீரிய நோக்கத்துடன் செயல் படுத்தப்படும் என்றும் கூறினார். திரு. மன்சுக் மாண்டவியா தொழில் துறையினரிடம், ‘‘கடல் சார் தொழில் துறையில் புதிய தொழில்நுட்பங்களை புகுத்துவதற்கான வாய்ப்பாக கோவிட்-19 இடைவெளியை பயன்படுத்திக் கொள்ள வேண்டும். கப்பல் போக்குவரத்துதுறை தொடர்ந்து, தொய்வின்றி பிரச்னைகளை தீர்க்க செயல்பட்டு வருகிறது. இந்த கோவிட்-19 தொற்று காரணமான சூழ்நிலையில், துறைமுகங்கள் மற்றும் கடற்சார் தொழில் துறையினர் மீண்டு வந்து சிறப்பாகச் செயல்படுவதற்கான ஆலோசனைகளை தொழில் துறையினர் தொடர்ந்து என்னிடம் வழங்கலாம்’’ என்றும் கூறினார்.
(Visitor Counter : 120
பிரதமர் அலுவலகம்
போகக் பிஹு பண்டிகையையொட்டி மக்களுக்கு பிரதமர் வாழ்த்து
போகக் பிஹு பண்டிகையையொட்டி பிரதமர் திரு.நரேந்திரமோடி, அனைவருக்கும் வாழ்த்து தெரிவித்துள்ளார். இந்த பண்டிகை, அசாம் மக்களின் வலிமையான கலாச்சாரத்தை எடுத்துரைப்பதாக உள்ளது என்று தெரிவித்துள்ளார். இந்த பிஹு, மக்கள் அனைவரும், வாழ்வில் மகிழ்ச்சி மற்றும் நல்ல ஆரோக்கியத்துடன் திகழச் செய்யட்டும் என்றும் திரு.மோடி குறிப்பிட்டுள்ளார்.
பிரதமர் வெளியிட்டுள்ள ட்விட்டர் பதிவில்;
“போஹக் பிஹு மகிழ்ச்சியை ஏற்படுத்தட்டும்!
சிறப்புமிக்க இந்தப் பண்டிகை, அசாம் மக்களின் வலிமையான கலாச்சாரத்தை எடுத்துக்காட்டுகிறது.
இந்த பிஹு, மக்கள் அனைவரும், வாழ்வில் மகிழ்ச்சி மற்றும் நல்ல ஆரோக்கியத்துடன் திகழச் செய்யட்டும்“ என்றுதெரிவித்துள்ளார்.
பிரதமர் அலுவலகம்
ஹிரோஷிமா அமைதி நினைவு அருங்காட்சியகத்தைப் பிரதமர் பார்வையிட்டார்
ஹிரோஷிமாவில் ஜி7 உச்சிமாநாட்டின்போது பிரதமர் திரு நரேந்திர மோடி இதரத் தலைவர்களுடன் இணைந்து அமைதி நினைவு அருங்காட்சியகத்தைப் பார்வையிட்டார்.
அருங்காட்சியகத்தில் பார்வையாளர் புத்தகத்தில் பிரதமர் கையெழுத்திட்டார். அணுகுண்டு வீச்சில் உயிரிழந்தோர் நினைவிடத்திலும் தலைவர்கள் மலரஞ்சலி செலுத்தினர்.
பிரதமர் அலுவலகம்
நாடெங்கும் உள்ள உஜ்வாலா பயனாளிகளுடன் பிரதமர் கலந்துரையாடல்
நாடெங்கும் உள்ள உஜ்வாலா பயனாளிகளுடன் பிரதமர் திரு. நரேந்திர மோடி இன்று  காணொளி மூலமாகக் கலந்துரையாடினார்.
இந்தக் கலந்துரையாடலில் நாடு முழுவதிலுமுள்ள 600 -க்கும் மேற்பட்ட மையங்களில் மூன்று உஜ்வாலா பயனாளிகள் வீதம் கலந்துகொண்டனர்.
இந்தக் கலந்துரையாடலை நரேந்திர மோடி செயலி, பல்வேறு தொலைக்காட்சி செய்தி அலைவரிகள், சமூக வலைத்தளங்கள் உள்ளிட்ட பல்வேறு தளங்கள் வாயிலாக 10 லட்சம் பேர் கண்டுள்ளனர் என மதிப்பிடப்பட்டுள்ளது.
தொழில்நுட்பத்தின் பயனாக, பயனாளிகளுடன் உரையாடவும் அவர்களின் அனுபவங்களைப் பகிர்ந்துகொள்ளவும் முடிந்ததற்காகப் மகிழ்ச்சி தெரிவித்த பிரதமர், உஜ்வாலா திட்டம். முன்னேற்றத்தின் ஓர் அடையாளமாகத் திகழ்கிறது என்றார். இந்தத் திட்டம் குறிப்பிடத்தக்க சமூக மாற்றத்தைத் தூண்டுகிறது என்றும் விளைவாக, அது நாட்டின் ஒட்டுமொத்த வளர்ச்சியை ஊக்குவிக்கிறது என்றும் அவர் கூறினார்.
இதுவரையிலும் உஜ்வாலா திட்டத்தின் மூலம் கிராமப்புறங்களில் ஏறத்தாழ 4 கோடி மகளிர், சமையல் எரிவாயு இணைப்பைப் பெற்றுள்ளனர். 1955 முதல் 2014 வரையிலான சுமார் 60 ஆண்டுகளில் 13 கோடி பேர் எல்.பி.ஜி. இணைப்பு பெற்றிருந்ததோடு ஒப்பிடுகையில், 2014 முதல் 4 ஆண்டுகளில் ஏறக்குறைய 10 கோடி புதிய சமையல் எரிவாயு இணைப்புகள் அளிக்கப்பட்டுள்ளன.
கலந்துரையாடலின் தொடக்கத்தில், இல்லத்தரசிகளின் வாழ்க்கையை எளிதாக்குவதன் முக்கியத்துவத்தை உணர்த்தும்வகையில் முன்ஷி பிரேம் சந்த் 1933 –ல் எழுதிய ஒரு கதையைப் பிரதமர் குறிப்பிட்டார். சிறந்த ஆரோக்கியப் பலன், நச்சுப் புகையிலிருந்து விடுதலை, தூய எரிபொருள் ஆகிய பலன்களை உஜ்வாலா அளித்துள்ளது என்றார் அவர். சமையல் செய்யும் நேரம் மிச்சமாவதால், உபரி வருமானத்தை ஈட்டும் ஒரு மாபெரும் வாய்ப்பு பெண்களுக்கு இப்போது கிடைத்துள்ளது என்றும் பிரதமர் கூறினார்.
இந்தத் திட்டத்தில் இடைத்தரகர்கள் இருக்கக் கூடாது என்பதில் மத்திய அரசு மிகுந்த கவனத்தைச் செலுத்திவருகிறது என்றும் பயனாளிகள் வெளிப்படையிலான முறையிலேயே தேர்ந்தெடுக்கப்படுகிறார்கள் என்றும் பிரதமர் கூறினார்.
இந்தியாவில் 81 % கிராமங்கள் 75 % எல்பிஜி இணைப்புள்ள நிலையில், 69 சதவிகிதக் கிராமங்கள் இப்போது 100 சதவிகித எரிவாயு இணைப்பைப் பெற்றுள்ளன என்று பிரதமர் தெரிவித்தார்.
பிரதமருடன் கலந்துரையாடும்போது, எவ்வாறு சமையல் எரிவாயு இணைப்பானது சமையல் செய்வதில் செலவிடும் தங்கள் நேரத்தைக் குறைத்துள்ளது என்றும் தங்கள் ஒட்டுமொத்தக் குடும்பத்தினரின் வாழ்க்கைத் தரத்தை உயர்த்தியுள்ளது என்றும் பயனாளிகள் தெரிவித்தனர்.
(Visitor Counter : 104
விவசாயத்துறை அமைச்சகம்
பல்வேறு பயிர்களுக்கான குறைந்தபட்ச ஆதரவு விலை, வேளாண் திட்டங்கள் விவசாயிகளுக்கு அளிக்கும் பலன்கள் உள்ளிட்ட அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வேளாண் மற்றும் விவசாயிகள் நலன் அமைச்சர், திரு நரேந்திர சிங் தோமர், கீழ்க்கண்ட தகவல்களை அளித்தார்.
பிரதமரின் கிரிஷி சிஞ்சயி யோஜனா என்னும் திட்டம், நாட்டில் உள்ள அனைத்து விவசாய நிலங்களுக்கும் பாதுகாப்பான நீர் பாசனத்தை வழங்குவதற்காகவும், ஒரு சொட்டு தண்ணீரில் அதிக விளைச்சலை  உறுதி செய்வதற்காகவும், பெரிதும் விரும்பப்படும் ஊரக செழிப்பை உருவாக்குவதற்காகவும் 2015-16-இல் மத்திய அரசால் அறிமுகப்படுத்தப்பட்டது.
இந்த திட்டத்தின் கீழ் 2017-18-இல் மத்திய நிதி உதவியாக ரூபாய் 2819.49 கோடி வழங்கப்பட்டு, 10.48 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2018-19-இல் மத்திய நிதி உதவியாக ரூபாய் 2818.38 கோடி வழங்கப்பட்டு, 11.58 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2019-20-இல் மத்திய நிதி உதவியாக ரூபாய் 2700.01 கோடி வழங்கப்பட்டு, 11.72 லட்சம் ஹெக்டேர்கள் சொட்டு நீர் பாசனத்தில் பயன்பெற்றன.
விவசாயம் மாநிலங்கள் பட்டியலில் இருந்தாலும் வேளாண் துறையின் வளர்ச்சிக்காக மத்திய அரசு பல்வேறு திட்டங்களை செயல்படுத்தி வருகிறது.
மண்வள அட்டை திட்டத்தின் கீழ் 2015-16-இல் ரூ 200 கோடியும், 2016-17-இல் ரூ 368.30 கோடியும், 2017-18-இல் ரூ 458.76 கோடியும், 2018-19-இல் ரூ 384.19 கோடியும், 2019-20-இல் ரூ 333.95 கோடியும் ஒதுக்கப்பட்டது.
வேளாண்துறை இயந்திரமயமாக்கல் திட்டத்தின் கீழ் 2014-15-இல் ரூ 208.3 கோடியும், 2015-16-இல் ரூ 177.85 கோடியும், 2016-17-இல் ரூ 180 கோடியும், 2017-18-இல் ரூ 577.58 கோடியும், 2018-19-இல் ரூ 1200 கோடியும், 2019-20-இல் ரூ 1033.34 கோடியும் ஒதுக்கப்பட்டது. 2020-21-இல் இதுவரை ரூ 1033.39 கோடி ஒதுக்கப்பட்டுள்ளது.
காய்கறி சமையல் எண்ணெய்கள், பருப்புகள், பண்ணை பசுமை பழங்கள், பச்சை முந்திரி கொட்டைகள், பருத்தி மற்றும் வாசனைப் பொருட்கள் போன்ற முக்கிய வேளாண் பொருட்கள் நமது நாட்டில் இறக்குமதி செய்யப்படுகின்றன. மொத்த வேளாண் இறக்குமதியில் மேற்கண்ட பொருட்கள் 84 சதவீதம் பங்கை வகிக்கின்றன.
வேளாண் பொருட்களை பொருத்தவரை உபரியாகவே இந்தியாவில் உற்பத்தி செய்யப்படுகின்றன. உற்பத்தியை இன்னும் பெருக்குவதற்கு பல்வேறு நடவடிக்கைகள் எடுக்கப்பட்டு வருகின்றன.
அழுகக் கூடிய பழங்கள் மற்றும் காய்கறிகளை சேமித்து வைப்பதற்காக 8186 குளிர்பதன மையங்கள் நாடு முழுவதும் உள்ளன. இவற்றில் 374.25 லட்சம் மெட்ரிக் டன்கள் பொருட்களை சேமிக்கலாம்.
ஒருங்கிணைந்த தோட்டக்கலை வளர்ச்சி திட்டம், பிரதமரின் விவசாயிகள் சம்பதா திட்டம் போன்றவற்றின் மூலம் குளிர்பதன வசதிகளை ஊக்குவிப்பதற்காகவும், பெருக்குவதற்காகவும் நடவடிக்கைகள் எடுக்கப்பட்டு வருகின்றன.
கரிப், ராபி மற்றும் இதர வணிகப் பயிர்களின் குறைந்தபட்ச ஆதரவு விலையை அரசு உயர்த்தி உள்ளது. உற்பத்தி செலவை விட 50 சதவீதம் அதிகமாக கிடைக்க வேண்டும் எனும் நோக்கத்தில் விலைகள் உயர்த்தப்பட்டன.
தேசிய கிரிஷி விகாஸ் திட்டத்தின் கீழ், "புதுமைகள் மற்றும் வேளாண் தொழில் முனைவோர் வளர்ச்சி" என்னும் நடவடிக்கையை வேளாண், கூட்டுறவு மற்றும் விவசாயிகள் நலத்துறை செயல்படுத்தியுள்ளது.
வேளாண் மற்றும் அதை சார்ந்த துறைகளில் செயல்படும் 346 புது நிறுவனங்கள்  நிதி உதவிக்காக ரூ 36.72 கோடி நிதி உதவிக்காக தேர்ந்தெடுக்கப்பட்டுள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658116
(Visitor Counter : 95
பாதுகாப்பு அமைச்சகம்
மத்திய படைக்கலத் தொழில் வாரியத் தலைவராக திரு.ஹரி மோகன் பொறுப்பேற்பு
மத்திய படைக்கலத் தொழில் வாரியத் தலைவராக இருந்த திரு.சவ்ரப் குமார், பதவியிலிருந்து ஓய்வுபெற்றதை அடுத்து, இந்த வாரியத்தின் புதிய தலைவராக திரு.ஹரி மோகன் இன்று  பொறுப்பேற்றுக் கொண்டார்.
இயந்திரவியல் பொறியியலில் முதுநிலைப் பட்டம் பெற்றவரும், 1982 ஆம் ஆண்டு தொகுப்பைச் சேர்ந்த இந்தியப் படைக்கலத் தொழில் சேவை அதிகாரியுமான திரு.ஹரி மோகன், அலகாபாத் மற்றும் புனே பல்கலைக்கழகங்களில் இயந்திரவியல் இளநிலை மற்றும் முதுநிலை பொறியியல் பட்டப் படிப்புகளை படித்த போது, பல்கலைக்கழக அளவில் முதல் மாணவராக தேர்ச்சி பெற்றவராவார். இவர், பொது நிர்வாகத்தில் எம்ஃபில் பட்டமும் பெற்றுள்ளார்.
தமது 39 ஆண்டுகால பணிக்காலத்தில், ஹரித்வாரில் உள்ள பாரத மிகுமின் நிறுவனம், ஜபல்பூர் வாகனத் தொழிற்சாலை, ஆவடி இயந்திரத் தொழிற்சாலை, ஆவடி கனரக வாகனத் தொழிற்சாலை, காட்கி வெடிமருந்து தொழிற்சாலை, போலாங்கீர் படைக்கலத் தொழிற்சாலை, சந்தா படைக்கலத் தொழிற்சாலை, தேஹூ சாலை படைக்கலத் தொழிற்சாலை, புதுதில்லியில் உள்ள படைக்கலத் தொழில்வாரிய அலுவலகம் மற்றும் எஃகு & சுரங்கத்துறை அமைச்சகம் போன்றவற்றில் பல்வேறு உயர் பொறுப்புகளை வகித்துள்ளார்.
இவர், 2018 ஆம் ஆண்டு, சென்னை ஆவடியில் உள்ள கனரக வாகனத் தொழிற்சாலையில் முதுநிலை பொது மேலாளராகப் பணியாற்றிய காலத்தில், தலைசிறந்த பணியாற்றியதற்காக “ஆயுத ரத்னா விருது” பெற்றவர் என்பது குறிப்பிடத்தக்கது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 197.61 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,04,555 கொவிட் சிகிச்சை பெறுபவர்கள் எண்ணிக்கை
0.24 சதவிதமாக உள்ளது.
குணமடைந்தோர் விகிதம் தற்போது 98.55 சதவீதம்
கடந்த 24 மணி நேரத்தில் 13,827 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,28,22,493 என அதிகரித்துள்ளது.
கடந்த 24 மணி நேரத்தில் 18,819 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.16 சதவீதம் ஆகும்
வாராந்திர பாதிப்பு விகிதம் 3.72 சதவீதம் ஆகும்
இதுவரை மொத்தம் 86.23 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,52,430 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838116
நுகர்வோர் நலன், உணவு மற்றும் பொது விநியோகம் அமைச்சகம்
நடப்பாண்டில் கோதுமை கொள்முதல் 13 சதவீதம் அதிகம்
நாட்டின் கோதுமை கொள்முதல் கடந்தாண்டு இதே கால கொள்முதலை விட 13 சதவீதம் அதிகரித்துள்ளது.
தற்போதைய ராபி சந்தைப் பருவத்தில் கோதுமை கொள்முதல் சுமூகமாக நடைபெறுகிறது. வட மாநிலங்களில் நேற்று வரை 406.7 லட்சம் மெட்ரிக் டன் கோதுமை கொள்முதல் செய்யப்பட்டுள்ளது. இது வரை நடைப்பெற்ற கொள்முதலில் இது மிக அதிக அளவாகும். 2020-21ம் ஆண்டு ராபி சந்தை பருவத்தில் அதிகபட்ச அளவாக 389.92 லட்சம் மெட்ரிக் டன் கோதுமை கொள்முதல் செய்யப்பட்டது.
கடந்தாண்டு இதே காலத்தில் 350.28 லட்சம் மெட்ரிக் டன் மட்டுமே கொள்முதல் செய்யப்பட்டது. தற்போதை ராபி சந்தை பருவத்தில் 43.55 லட்சம் விவசாயிகள் குறைந்தபட்ச ஆதரவு விலையாக ரூ.80,334.56 கோடி பெற்றனர்.
தற்போதை காரிப் பருவத்தில் நெல் கொள்முதலும் சுமூகமாக நடக்கிறது. நெல் கொள்முதல் செய்யப்படும் மாநிலங்களில் நேற்று வரை 787.87 லட்சம் மெட்ரிக் டன் நெல் கொள்முதல் செய்யப்பட்டது. கடந்தாண்டு இதே காலத்தில் 721.25 லட்சம் மெட்ரிக் டன் நெல் கொள்முதல் செய்யப்பட்டது. சுமார் 117.04 லட்சம் விவசாயிகள் குறைந்தபட்ச ஆதரவு விலையாக ரூ.1,48,750.89 கோடி பெற்றுள்ளனர். நெல் கொள்முதலும், இதுவரை இல்லாத அளவுக்கு அதிகரித்துள்ளது.
2019-20ம் ஆண்டு காரிப் சந்தை பருவத்தில் அதிகபட்ச கொள்முதல் அளவான 773.45 லட்சம் மெட்ரிக் டன்னை மிஞ்சி விட்டது.
மாநிலங்கள் தெரிவித்த விருப்பத்தின் படி 107.81 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்யவும் ஒப்புதல் அளிக்கப்பட்டுள்ளது.
நேற்று வரை, 7,14,695.80 மெட்ரிக் டன், பாசி பயறு, உளுந்து, துவரை, மைசூர் பருப்பு, நிலக்கடலை, கடுகு மற்றும் சோயாபீன்ஸ் ஆகியவை கொள்முதல் செய்யப்பட்டுள்ளது.
இதற்காக பல மாநிலங்களைச் சேர்ந்த 4,25,585 விவசாயிகள் குறைந்தபட்ச ஆதரவு விலையாக ரூ. 3,741.39 கோடி பெற்றுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723182
-----
(Visitor Counter : 124
சிறப்பு சேவைகள் மற்றும் கட்டுரைகள்
அஞ்சல் குறைதீர் முகாம்
அஞ்சல் துறையின் வடகோட்ட முதுநிலை கண்காணிப்பாளரால் 25.02.2022  அன்று காலை 11.00 மணிக்கு அஞ்சல் குறை தீர்க்கும் நாள் புது எண்.5, பழைய எண்.3, நான்காவது மாடி, எத்திராஜ் சாலை, எழும்பூர், சென்னை 600 008 உள்ள அவரது அலுவலகத்தில் நடத்தப்பட உள்ளது. சென்னை வட கோட்டத்திற்குட்பட்ட அஞ்சல் துறை சேவை சம்மந்தமான தங்களது குறைகளைக் கடிதம் வாயிலாக 18.02.2022-க்குள் இவ்வலுவலகத்துக்கு வந்து சேரும் வண்ணம் அனுப்புமாறு கேட்டுக் கொள்ளப்படுகிறார்கள்.
குறு சிறு மற்றும் நடுத்தர தொழில் துறை அமைச்சகம்
காலணி தொழில்துறை பிரதிநிதிகளுக்கு இயன்ற அனைத்து உதவிகளும் வழங்கப்படும்: நிதின் கட்காரி உறுதி
கோவிட் 19 தொற்று பரவாமல் தடுப்பதற்காக அறிவிக்கப்பட்டுள்ள ஊரடங்கினால் ஏற்பட்டுள்ள சவால்களை எதிர்கொள்வதற்காக காலணி தொழில் துறைக்கு தேவையான உதவிகள் அனைத்தையும் அரசு அளிக்கும் என்று மத்திய சிறு குறு நடுத்தர தொழில்கள் துறை மற்றும் சாலைப் போக்குவரத்து நெடுஞ்சாலைத் துறை அமைச்சர் திரு நிதின் கட்காரி உறுதியளித்துள்ளார். நாக்பூரிலிருந்து காணொளி காட்சி மூலமாக இந்திய காலணி தொழில்துறை கூட்டமைப்புப் பிரதிநிதிகளுடன் அவர் உரையாடினார். கடந்த 10 நாட்களில் இத்துறைக்கு வருமான வரித்துறை மூலமாக அரசு, நேற்று ரூ 5204 கோடி வரை திரும்பக் கொடுத்துள்ளது என்று கூறிய அவர், இது இத்துறைக்கு பெரிதும் உதவியாக இருக்கும் என்று கூறினார்.
இறக்குமதி செய்வதற்கு பதிலாக உள்நாட்டிலேயே விற்கக்கூடிய முறைகள் குறித்து ஆய்வு செய்ய வேண்டுமென்றும், இந்த வாய்ப்பை ஏற்றுமதிக்கு பயன்படுத்திக்கொள்ள வேண்டும் என்றும், தொழில் துறையினரை அமைச்சர் கேட்டுக்கொண்டார்.
மாநாட்டின்போது, தொழிலை தொடர்ந்து நடத்துவதற்கான மூலதனம் இல்லாமை, போக்குவரத்து வசதியின்மை, கச்சாப் பொருட்களின் தேவை, பணியிட நிலைமைகள், வர்த்தகர் செயல்பாடுகளைத் தொடர்ந்து மேற்கொள்வது, கோவிட் 19 பெருந்தொற்று நிலைமைகளுக்கிடையே காலணிகளுக்கான தேவையின் மீதான பாதிப்பு, போன்ற பல்வேறு பிரச்சினைகள் குறித்து காலணி தொழில் துறை பிரதிநிதிகள் கவலை தெரிவித்தனர். இந்தத் துறை நல்ல நிலையில் இயங்குவதற்கான ஆதரவு நடவடிக்கைகளை அரசு எடுக்க வேண்டும் என்று அவர்கள் கேட்டுக்கொண்டனர்.
குறிப்பிட்ட சில தொழில் துறைகள் செயல்படலாம் என்று அரசு அனுமதித்துள்ள போதிலும், முதலில், கோவிட் 19 தொற்று பரவாமல் தடுப்பதற்குத், தேவையான பாதுகாப்பு நடவடிக்கைகளை மேற்கொள்வதைத் தொழில்துறைகள் உறுதிப்படுத்த வேண்டும் என்பது அவசியம் என்று திரு கட்காரி குறிப்பிட்டார்.
வர்த்தக செயல்பாடுகளை மீண்டும் துவக்கும் போது சமூக இடைவெளியை உறுதிப்படுத்த வேண்டும் என்றும், தனிநபர் பாதுகாப்புக் கருவிகள்  பயன்படுத்தப்பட வேண்டும் என்றும் அவர் வலியுறுத்தினார்.
இந்தத் துறைக்கு தேவையான உடனடி நிவாரணங்கள் வழங்குவது குறித்து நிதி அமைச்சகம் மற்றும் வர்த்தக அமைச்சகத்துடன் கலந்தாலோசிக்கப்படும் என்று திரு கட்காரி உறுதியளித்தார். பொது முடக்கம் விலக்கப்பட்ட பிறகு, வணிகப் பணிகளை மீண்டும் மேற்கொள்ளும்போது, நேர்மறை அணுகுமுறையுடன், காலணி தொழில் துறை செயல்பட வேண்டும் என்றும் திரு.கட்காரி கூறினார். நெருக்கடி நிலைமை முடிந்தபிறகு உருவாகவிருக்கும் வாய்ப்புகளை பயன்படுத்திக் கொள்வதில் இத்தொழில் துறை இணைந்து செயல்பட வேண்டும் என்றும் அவர் கூறினார்.
(Visitor Counter : 120
மனித வள மேம்பாட்டு அமைச்சகம்
உயர்கல்விக்கு அதிக நிதி ஒதுக்கீடு
கல்விக்காக இந்தியா தனது மொத்த உள்நாட்டு உற்பத்தியில் 4.9%  செலவழிக்கிறது, இதில் மூன்றில் ஒரு பங்கு உயர்கல்விக்கு செலவிடப்படுகிறதயர் கல்வி நிறுவனங்களின் நிதி தேவை எப்போதும் வரவுசெலவுத் திட்டத்தில் ஒதுக்கப்படும் நிதியை விட அதிகமாகும். னஉயர்கல்விக்கா நிதி ஒதுக்கீட்டை அதிகரிக்க அனைத்து முயற்சிகளையும் மேற்கொள்கிறது; அதேநேரத்தில், உயர் கல்வி நிறுவனங்கள், ஆலோசனைகள் வழங்குவது மற்றும் ஆராய்ச்சிகளுக்கு உதவுதல் போன்ற முயற்சிகள் மூலமாக, நிதி திரட்டும் தங்களது உள்வள ஆதாரங்களை மேம்படுத்திக் கொள்ள ஊக்குவிக்கிறது. இதன் மூலம் அவை நிதியளவில் வலுவான நிறுவனங்களாக தங்களை மாற்றிக் கொள்ள முடியும். இது தவிர்த்து உயர் கல்வி நிறுவனங்களின் உள்கட்டமைப்புகளில் முதலீடுகளை அதிகரிக்க, ரூ.300 கோடியை தொடக்க மூலதனமாகக் கொண்டு உயர் கல்வி நிதி முகமை  ஒன்று அமைக்கப்பட்டுள்ளது. இந்த HEFA 2013ஆம் ஆண்டு கம்பெனி சட்டத்தின் கீழ் பிரிவு 8ன் கீழ் வரும் கம்பெனியாக பதியப்பட்டுள்ளது. உயர் கல்வி நிறுவனங்களில் உள்கட்டமைப்பு மேம்பாடு மற்றும் ஆராய்ச்சிகளுக்கு நிதியுதவி அளித்திட, கடன் மற்றும் பத்திரங்கள் மூலமாக தேவையான நிதியை சந்தைகளில் இருந்து இது திரட்டும். இந்த நிறுவனங்களின் மொத்த உள் தேவைகளுக்கு ஏற்ப கடன்கள் வழங்கப்படும்.
இந்தத் தகவலை, மத்திய மனித வள மேம்பாட்டுத் துறை இணை அமைச்சர்  டாக்டர் மகேந்திரநாத் பாண்டே இன்று மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
(Visitor Counter : 11
குறு சிறு மற்றும் நடுத்தர தொழில் துறை அமைச்சகம்
உதயம் சக்தி இணையதளத்தில் பதிவு செய்துள்ள தமிழ்நாட்டைச் சேர்ந்த பெண் தொழில்முனைவோர்கள்
சிறு, குறு மற்றும் நடுத்தர தொழில்துறையில் பெண் தொழில்முனைவோர்களுக்கு மத்திய சிறு குறு மற்றும் நடுத்தர தொழில்துறை அமைச்சகத்தின் மூலம் அளிக்கப்படும் நிதித்திட்டங்கள், கொள்கைகள் குறித்த தகவல்களை உதயம் சக்தி இணையதளம்  அளிக்கிறது.
அக்டோபர் 2022 வரை உதயம் சக்தி இணைய தளத்தில் பதிவு செய்துள்ள தமிழ்நாட்டைச் சேர்ந்த பெண் தொழில் முனைவோர்களின் மாவட்ட வாரியான விவரங்கள் வெளியிடப்பட்டுள்ளன.
அதன்படி ராணிப்பேட்டையில் 334 பேர், சேலத்தில் 163 பேர், திருவண்ணாமலையில் 210 பேர், வேலூரில் 360 பேர் என மொத்தம் 1067 பெண் தொழில்முனைவோர்கள் அக்டோபர் 22 வரை உதயம் சக்தி இணையதளத்தில் பதிவு செய்யப்பட்டுள்ளனர்.
இத்தகவலை மாநிலங்களவையில் மத்திய சிறு குறு மற்றும் நடுத்தர தொழில்துறை இணை அமைச்சர் திரு பானு பிரதாப் சிங் வர்மா, எழுத்துப்பூர்வமாக இன்று தெரிவித்தார்.
கலாசாரத்துறை அமைச்சகம்
தெலுங்கு சுதந்திரப் போராட்ட வீரர்கள் குறித்த கண்காட்சியை ஆளுநர் திருமதி தமிழிசை சௌந்தரராஜன் மற்றும் மத்திய அமைச்சர் திரு ஜி கிஷன் ரெட்டி பார்வையிட்டனர்.
ஹைதராபாத் என்டிஆர் அரங்கத்தில் இந்திய அரசின் தகவல் மற்றும் ஒலிபரப்பு அமைச்சகத்தின் மண்டல மக்கள் தொடர்பு அலுவலகம் ஏற்பாடு செய்த தெலுங்கு சுதந்திரப் போராட்ட வீரர்கள் குறித்த புகைப்படக் கண்காட்சியை தெலங்கானா ஆளுநர் திருமதி தமிழிசை சௌந்தரராஜன் மற்றும் மத்திய கலாச்சாரம், சுற்றுலா மற்றும் வடகிழக்கு மேம்பாடு அமைச்சர் திரு ஜி கிஷன் ரெட்டி ஆகியோர் இன்று பார்வையிட்டனர்.
2022 ஏப்ரல் 1 முதல் 3 வரை ராஷ்டிரிய சன்ஸ்கிருதி மஹோத்சவ் நடைபெறுகிறது. ஆங்கிலேயர் ஆட்சிக்கும் ஹைதராபாத்தின் அன்றைய நிஜாமுக்கும் எதிராகப் போராடிய தெலுங்கு சுதந்திரப் போராளிகளின் பங்கை இது எடுத்துக்காட்டுகிறது.
நிஜாம் ஆட்சிக்கு எதிராகப் போராடிய குமுரம் பீம் போன்றவர்களின் பங்கு என்ன என்பதை ஆளுநரிடம் மத்திய அமைச்சர் விளக்கினார். ஒரே பாரதம் உன்னத பாரதம் என்ற கருப்பொருள்களை உள்ளடக்கிய சுமார் 50 புகைப்படக் காட்சிகள் கண்காட்சியில் வைக்கப்பட்டிருந்தன.
பின்னர் செய்தியாளர்களிடம் பேசிய மத்திய அமைச்சர் திரு ஜி கிஷன் ரெட்டி, இந்தியாவின் 75-வது சுதந்திர தினத்தைக் கொண்டாடும் வகையிலும், வீரர்களின் தியாகத்தை நினைவுகூரும் வகையிலும் விடுதலையின் அமிர்தப் பெருவிழாவின் ஒரு பகுதியாக நாட்டின் பல்வேறு பகுதிகளில் சுதந்திரப் போராட்ட தியாகிகள் குறித்த கண்காட்சிகள் நடத்தப்படுகின்றன என்றார்.
நமது சுதந்திரப் போராட்ட வீரர்களிடம் இருந்து, குறிப்பாக அதிகம் அறியப்படாத மாவீரர்களிடம் இருந்து, இன்றைய தலைமுறையினரை ஊக்கப்படுத்துவது இதன் நோக்கம் என்று அவர் கூறினார். என்டிஆர் அரங்கில் மத்திய கலாச்சார அமைச்சகம் ஏற்பாடு செய்துள்ள மூன்று நாள் நிகழ்ச்சியை மிகப் பெருமளவில் வெற்றியடையச் செய்யுமாறு மக்களுக்கு அவர் வேண்டுகோள் விடுத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812365
உள்துறை அமைச்சகம்
மத்திய உள்துறை அமைச்சர் திரு. அமித் ஷா, மக்களவையில் இன்று தில்லி தேசிய தலைநகரப் பகுதி  மசோதா - 2023 மீதான விவாதத்திற்கு பதிலளித்துப் பேசினார்
இந்த மசோதா முற்றிலும் அரசியல் சாசனத்திற்கு உட்பட்டது - தில்லி மக்களின் நலனுக்காக மட்டுமே இந்த மசோதா கொண்டு வரப்பட்டுள்ளது – இதில் எந்த அரசியல் நோக்கமும் இல்லை: உள்துறை அமைச்சர் திரு அமித் ஷா
மத்திய உள்துறை அமைச்சர் திரு. அமித் ஷா, மக்களவையில் இன்று  தில்லி தேசிய தலைநகரப் பகுதி  மசோதா - 2023 மீதான விவாதத்திற்கு பதிலளித்துப் பேசினார். பின்னர் இந்த மசோதா மக்களவையில் நிறைவேற்றப்பட்டது.
மசோதா மீதான விவாதத்திற்கு பதிலளித்து பேசிய திரு அமித் ஷா, எதிர்க்கட்சிகள் ஜனநாயகத்தைப் பற்றியோ, நாட்டைப் பற்றியோ, மக்களைப் பற்றியோ கவலைப்படவில்லை என்று குற்றம் சாட்டினார்..
மணிப்பூர் குறித்து அவையில் விவாதிக்க அரசாங்கம் எப்போதும் தயாராக இருப்பதாகவும், எல்லாவற்றிற்கும் பதிலளிக்க தானும் தயாராக இருப்பதாகவும் உள்துறை அமைச்சர் கூறினார். எதிர்க்கட்சிகள் மக்கள் மனதில் குழப்பத்தை ஏற்படுத்த விரும்புவதாகத் தெரிவித்த அவர், ஆனால் மக்களுக்கு எல்லாம் தெரியும் என்று கூறினார். மக்களை தவறாக வழிநடத்தும் இடம் இந்த அவை அல்ல என்று திரு அமித் ஷா கூறினார்.
சட்டப் பிரிவு 239   -ன் கீழ், தில்லி யூனியன் பிரதேசம் அல்லது அதன் எந்தப் பகுதி தொடர்பான எந்தவொரு விஷயத்திலும் சட்டங்களை உருவாக்க நாடாளுமன்றத்திற்கு முழு அதிகாரம் உள்ளது என்று அவர் கூறினார். இந்த மசோதா நாடாளுமன்றத்தில் அறிமுகம் செய்யப்பட்டவுடன், ஒட்டுமொத்த எதிர்க்கட்சிகளும் ஒன்றிணைந்து விட்டதாகவும் மணிப்பூர் உள்ளிட்ட விஷயங்களை அவை மறந்துவிட்டதாகவும் திரு அமித்ஷா கூறினார்.
இந்த மசோதா முற்றிலும் அரசியலமைப்புக்கு உட்பட்டது என்றும், தில்லி மக்களின் நலனுக்காக மட்டுமே இது கொண்டு வரப்பட்டுள்ளது என்றும் அவர் தெரிவித்தார். இதன் பின்னணியில் எந்த அரசியல் உள்நோக்கமும் இல்லை என்று மத்திய உள்துறை அமைச்சர் திரு அமித் ஷா விளக்கம் அளித்தார்.